ઓપનિંગમાં આવેલા બૅટ્સમૅન રોહિત શર્માએ 144 બૉલમાં 13 ચોગ્ગા અને 2 સિક્સરની મદદથી 122 રન બનાવ્યા હતા.

વન ડે ક્રિકેટમાં રોહિત શર્માની આ 23મી સદી છે.

ભારત તરફથી રોહિત શર્માએ 122, શિખર ધવને 8, વિરાટ કોહલીએ 18, કે. એલ. રાહુલે 26, મહેન્દ્રસિંહ ધોનીએ 34 અને હાર્દિક પંડ્યાએ 15 રન કર્યા હતા.

મહેન્દ્રસિંહ ધોનીએ 46 બૉલમાં 34 રન કર્યા હતા. બૉલર ક્રિસ મોરિસે જ ધોનીનો કૅચ ઝીલ્યો હતો.

ધોની બાદ આવેલા હાર્દિક પંડ્યાએ ત્રણ ચોગ્ગા ફટકાર્યા હતા. ઓપનિંગમાં આવેલા રોહિત શર્મા અને છઠ્ઠા ક્રમે આવેલા હાર્દિક પંડ્યા અણનમ રહ્યા હતા.

આ પહેલાં દક્ષિણ આફ્રિકાએ તેની પ્રથમ ઇનિંગમાં નવ વિકેટ ગુમાવીને 227 રન બનાવ્યા હતા. 

ભારત તરફથી ગુજરાતી બૉલર જસપ્રિત બુમરાહે બે, યુજવેન્દ્ર ચહલે ચાર તથા ભુવનેશ્વર કુમારે બે વિકેટ લીધી હતી.

આફ્રિકા તરફથી સૌથી વધુ 42 રન ક્રિસ મોરિસ અને 38 રન કૅપ્ટન ડૂ પ્લેસિસ કર્યા હતા.

મૅચ અપડેટ્સ

ભારત તરફથી ઓપનિંગમાં બૅટ્સમૅન રોહિત શર્મા અને શિખર ધવન મેદાનમાં ઊતર્યા હતા.

ભારતને પ્રથમ ઝટકો શિખર ધવનમાં રૂપમાં લાગ્યો હતો. શિખર ધવન રબાડાની ઓવરમાં માત્ર આઠ રન કરીને કૅચઆઉટ થયા હતા.

શિખર ધવન આઉટ થયા... બીજા 4000 અક્ષરો માટે લેખ ચાલુ રાખો:
બાદ કૅપ્ટન વિરાટ કોહલી બૅટિંગમાં આવ્યા હતા. વિરાટ અને રોહિતે બાજી સંભાળી હતી.

જોકે વિરાટ કોહલી 34 બૉલમાં માત્ર 18 બનાવીને ફેલુકવાયોની ઓવરમાં કૅચઆઉટ થયા હતા. વિકેટકીપર ડી કૉકે વિરાટનો કૅચ કર્યો હતો.

42 બોલમાં 26 રન બનાવનાર કે.એલ. રાહુલ રબાડાના ધીમા બૉલને સમજી ન શક્યો ને આફ્રિકન કૅપ્ટન ડૂ પ્લેસિસને કૅચ આપી દીધો.

જ્યારે સચીનને મળ્યા રહાણે

અજિંક્ય રહાણે વર્લ્ડ કપની ટીમમાં સામેલ નથી. જોકે તેઓ મૅચ જોવા માટે સ્ટેડિયમમાં હાજર છે. તેઓએ પોતાના રોલ-મૉડલ સચીન સાથેની તસવીર સોશિયલ મીડિયામાં શૅર કરી હતી.

શિખર ધવન આઉટ

આફ્રિકા પહેલી બૅટિંગ કરતા 50 ઓવરના અંતે 227 રન કરી શક્યું હતું. ભારતીય બૉલર સામે આફ્રિકન બૅટ્સમૅન નબળા સાબિત થયા હતા.

શરૂઆતમાં જસપ્રિત બુમરાહે ઓપનિંગ બૅટ્સમૅન હાશિમ અમલા (6 રન) અને ડી કૉક (10 રન)ને પેવેલિયન ભેગા કર્યા હતા.

છેલ્લી ઓવરમાં ભુવનેશ્વરે ક્રિસ મોરિસની વિકેટ ઝડપી હતી. ક્રિસ મોરિસે 34માં 42 રન કર્યા હતા. જેના કારણે આફ્રિકા આટલા સ્કોરે પહોંચી શક્યું હતું.

બુમરાહ-કૉક પર સેહવાગનું ટ્વિટ

ટીમ ઇન્ડિયાના પૂર્વ ક્રિકેટર વીરેન્દ્ર સેહવાગે જસપ્રિત બુમરાહ અને ડી કૉકની તસવીર ટ્વિટર પર પોસ્ટ કરી છે. 

તેમણે લખ્યું, "23 દિવસ પહેલાં ડી કૉક સાથે થોડોક દયાભાવ હતો, પરંતુ આજે કોઈ દયાભાવ નહીં. જસપ્રિત બુમરાહ, બહેતરીન સ્પેલ."

ટ્વિટર પર ચહલ છવાયા

ચહલે આફ્રિકન બૅટ્સમૅન ફેલુકવાયોને આઉટ કરીને પોતાની ચોથી વિકેટ લીધી હતી. ફેલકવાયોનો વિકેટકીપર મહેન્દ્રસિંહ ધોનીએ કૅચ કર્યો હતો.

એ પહેલાં યુજવેન્દ્ર ચહલે ડેવિડ મિલરને આઉટ કર્યો હતો. મિલર 40 બૉલમાં 31 રન બનાવી પેવેલિયન ભેગા થયા હતા.

યુજવેન્દ્ર ચહલના શાનદાર પ્રદર્શનથી તેઓ ભારતીય સોશિયલ મીડિયામાં છવાયા છે. લોકો મજેદાર મીમ્સ શૅર કરી રહ્યા છે. તેમણે આફ્રિકાના કૅપ્ટન ડૂ પ્લેસિસને ક્લીન બૉલ્ડ કર્યા હતા.

રૈનાએ કહ્યું, ''કપ લઈને ઘરે આવો''

ભારતીય ક્રિકેટર સુરેશ રૈનાએ ટ્વીટ કરીને ટીમ ઇન્ડિયાને જીતની શુભકામના પાઠવી છે.

રૈનાએ લખ્યું, "જ્યારે હું આ લખી રહ્યો છું ત્યારે મારા દિલમાં હજારો ભાવનાઓ ઊમટી રહી છે અને મને ઘણી બધી યાદો સાંભરી આવે છે. આ ઇતિહાસનું પુનરાવર્તન કરવાનો સમય છે. ગૂડ લક ટીમ ઇન્ડિયા, કપ લઈને ઘરે આવો." 

ચહલની ડબલ સ્ટ્રાઇક પછી કુલદીપની વિકેટ 

યુજવેન્દ્ર ચહલે જોખમી બની રહેલી ભાગીદારીને તોડતાં 19મી ઑવરમાં વાન ડેર ડુસાનને ક્લીન બૉલ્ડ કરી દીધા છે. 

ડુસાને 37 બૉલમાં 22...